قازاقیستانین کاراقاندا ایالتین‌ده‌کی کؤمور معد‌نلرین‌ده تخمیناً ۶۰۰ معدنچی، امک حاقلارینین آرتیریلماسی طلبیله ۴ گوندور اعتصابدا.
کاراقاندا والیلیگیندن وئریلن یازی‌لی آچیقلامادا، آرکلور میتال تئمیرتاو شیرکتینه عاید ۴ کؤمور معد‌نینده چالیشان تخمیناً ۶۰۰ معدنچی بازار ارته‌سی گونوندن بو یانا یئر آلتین‌داکی معدنلرده اعتصاب ائتدیگی قید ائدیلدی.
والی ارلان قوشانووون معدنلره ائنرک معدنچیلرله بیر آرایا گلدیگی و شیرکت یئتکیلیلری ایله گؤروشدویو ایفاده ائدیلن آچیقلامادا، شیرکتین، معدنلردن چیخمالاری وضعیتین‌ده معدنچیلرله گؤروشمه‌یی قبول ائتدیگی بیلدیریلدی.
قوشانوو، پروبلئمین حلی اوچون باشباخان باکیتجان ساگینتایئو و شیرکت باشقانی لاکشمی میتال ایله ده تلفندا دانیشدی.
شیرکت‌دن وئریلن آچیقلامادا دا یئر آلتینداکی معدنچیلره داوام‌لی ایستی یئمک، ایشیق سیستمی تامین اولوندوغو، ساغلیق گؤره‌ولی‌لرینین ده ۲۴ ساعات چالیشدیغی قئید ائدیلدی.
یئرلی مطبوعات‌داکی خبرلرده ایسه شیرکتین، اعتصابین یاسادیشی اولاراق تانینماسی اوچون محکمه‌یه مراجعت ائتدیگی ایر‌لی سورولدو.
